Hu-faq-presq

Miért nem olvasható a prezentációban lévő apróbetűs szöveg a televízió-képernyőn?
A televízió a felhasználás jellegéből adódóan kisebb felbontással rendelkezik (kb. 570 sor) mint egy átlagos grafikus képernyő (pl. 1024x768). A videokonferencia berendezések esetében a prezentáció átvitele normál grafikus felbontásban történik (800x600, 1024x768 - a grafikus képet szolgáltató számítógép felbontásának megfelelően), amely a televízión kijelezve jelentős minőségcsökkenést szenved.

A fenti problémára a legjobb megoldás, ha a Polycom VisualConcert prezentációs eszközhöz (vagy magához a Polycom ViewStation FX ill. Polycom VSX 7000 berendezéshez) egy projektort csatlakoztatunk és azzal vetítjük ki a prezentáció képét (projektor helyett természetesen használható normál grafikus monitor is). Ezzel a módszerrel a prezentáció kifogástalan minőségben megjeleníthető.